b'\n_START_ARTICLE_\nLaboratoriniai indai\n_START_PARAGRAPH_\nLaboratoriniai indai - didel\xc4\x97 \xc4\xafrangos grup\xc4\x97 naudojama chemijos ar biologijos laboratorijose. Beveik viskas yra pagaminta i\xc5\xa1 stiklo, bet guma ir plastmas\xc4\x97 irgi kartais panaudojama. Stiklas \xc4\x8dia puikiai tinka, nes jis skaidrus - galima matyti kas vyksta nuolat, atsparus kar\xc5\xa1\xc4\x8diui ir \xc5\xa1al\xc4\x8diui, beveik nedalyvauja jokiose chemin\xc4\x97se reakcijose, lengvai valomas. Stiklo tr\xc5\xabkumas - trapumas, bet d\xc4\x97l tokios gausos ger\xc5\xb3 savybi\xc5\xb3 su tuo tenka susitaikyti.\n_START_SECTION_\nSujungimai\n_START_PARAGRAPH_\nDa\xc5\xbenai indai panaudojami tartum dalys, kurios sujungiamos \xc4\xaf vientis\xc4\x85 aparat\xc4\x85. Tam reikalingi sujungimai. Sujungimai yra keli\xc5\xb3 tip\xc5\xb3.\n_START_SECTION_\nGuminiai/kam\xc5\xa1tmed\xc5\xbeio kam\xc5\xa1\xc4\x8diai\n_START_PARAGRAPH_\nTokio tipo sujungimus lengva pakreipti, greitai galima surinkti ir i\xc5\xa1rinkti, bet guma neatspari kar\xc4\x8diui, tirpikliams ir kt. tod\xc4\x97l da\xc5\xbenai tenka naudoti kitus sujungimus. Medis kiek patvaresnis, bet ir j\xc4\xaf ardo daug chemi\xc5\xa1kai aktyvi\xc5\xb3 med\xc5\xbeiag\xc5\xb3.\n_START_SECTION_\nStikliniai sujungimai\n_START_PARAGRAPH_\nTokie sujungimai daug atsparesni cheminiam poveikiui, bet daug labiau link\xc4\x99 l\xc5\xab\xc5\xbeti. B\xc5\xabna \xc4\xafvairi\xc5\xb3 tip\xc5\xb3. Sujungimui hermetizuoti ir palengvinti naudojami lubrikantai.'